laion/Wikipedia-Exotic huggingface dataset:
Heidelbergi väike laulukäsikiri

Heidelbergi väike laulukäsikiri (saksa keeles Kleine Heidelberger Liederhandschrift) on oletatavasti 13. sajandi lõpust pärinev keskülemsaksakeelne käsikiri, mis sisaldab minnesingerite tekste. Käsikiri on vanim kolmest Minnesang '​i alguse ja kõrgaja luule käsikirjast Manesse käsikirja ja Weingarteni laulukäsikirja kõrval. Käsikiri on hoiul Heidelbergi ülikooli raamatukogus. Käsikiri koosneb 45 pärgamentlehest mõõdus 18,7 × 13,4 cm. Tekstid pärinevad 12. sajandi lõpust ja 13. sajandi algusest ja on dateeritud ajavahemikku 1180. aastast (Heinrich von Rugge) kuni 1240. aastani (Neidhart ja vend Wernher). Tekst on kirjutatud gooti minusklis. Peamine osa, leheküljed 1–39 on kirjutatud ühe kirjutaja käega, ülejäänud lehtede sissekanded neljalt eri kirjutajalt. Laulud on kirjutatud värssideks liigendamata, rea algust näitavad paragrahvimärgid. Salmide algusi markeerivad punase ja sinise värviga kujundatud initsiaalid. Autorid on Dietmar von Aist, Gedrut, Gottfried von Straßburg, Günther von dem Forste, Heinrich von Morungen, Heinrich von Rugge, Hartmann von Aue, Heinrich von Veldeke, Hohenburgi markkrahv Berthold von Hohenburg, Kol von Niunzen, Leuthold von Seven, Neidhart, Niune, Otto von Botenlauben, Reinmar der Alte, Reinmar der Fiedler, Reinmar von Zweter, Rubin, Rudolf von Fenis, Rudolf von Rotenburg, Ulrich von Liechtenstein, Ulrich von Singenberg, Wachsmut von Künzingen, Walther von Mezze, Walther von der Vogelweide, Wolfram von Eschenbach. Universitätsbibliothek Heidelberg, Cod. Pal. germ. 357 Handschriftenbeschreibung 4927. Heidelberg, Universitätsbibl., Cpg 357. - Handschriftencensus Universitätsbibliothek Heidelberg, Cod. Pal. germ. 357 (digitaliseeritud käsikiri) Handschriftenbeschreibung 4927. Heidelberg, Universitätsbibl., Cpg 357. - Handschriftencensus
Ohutusjuurdluse Keskus

Ohutusjuurdluse Keskus (OJK) on 1. jaanuaril 2012 Majandus- ja Kommunikatsiooniministeeriumi juurde loodud struktuuriüksus, mille ülesanne on lennu-, laeva- ja raudteeõnnetuste ohutusjuurdlus. OJK on ohutusjuurdluste läbiviimisel sõltumatu ning juurdlused ei tegele süü ega vastutuse küsimustega. Ohutusjuurdluse Keskus teostab järgmisi juurdlusi: lennuõnnetuse, tõsise õnnetusjuhtumi ja lennuintsidendi ohutusjuurdlus; väga raske laevaõnnetuse, esialgse hindamise alusel raske laevaõnnetuse ning põhjendatud huvi korral mis tahes muu laevaõnnetuse või ohtliku juhtumi ohutusjuurdlus; raudteeõnnetusjuhtumi, tõsise õnnetusjuhtumi ja vahejuhtumi ohutusjuurdlus "Avaleht". Ohutusjuurdluse Keskus. Vaadatud 23. detsember 2022.
Edward Stettinius

Edward Reilly Stettinius, Jr. (22. oktoober 1900 Chicago – 31. oktoober 1949 Greenwich) oli Ameerika Ühendriikide poliitik, Demokraatliku Partei liige. Ta oli 1944–1945 Ameerika Ühendriikide riigisekretär Franklin D. Roosevelti valitsuses ja üle kahe kuu ka Harry Trumani valitsuses. Seejärel oli ta alates 17. jaanuarist 1946 Ameerika Ühendriikide suursaadik ÜRO juures. 3. juunil 1946 astus ta erimeelsuste tõttu presidendiga ametist tagasi. Riigisekretärina osales ta Jalta konverentsil. Enne poliitikasse minekut töötas Stettinius General Motorsis ja United States Steel Corporationis.
Lucy (kosmoseaparaat)

Lucy on NASA kosmoseaparaat, mis uurib 12 aastat kestva missiooni jooksul kaheksat asteroidi, sooritades möödalennu Asteroidide vöö asteroidist ja seitsmest Jupiteri troojalasest. NASA valis jaanuaris 2017 Lucy koos Psyche missiooniga vastavalt 13. ja 14. Discovery programmi missiooniks. Missioon startis 16. oktoobril 2021. "NASA saadab Lucy ja Psyche uurima troojalasi ja raudasteroidi". ERR Novaator. Vaadatud 23. detsember 2022.
Florești

Florești on linn Moldovas, Florești rajooni halduskeskus. Florești asub Răuti jõe vasakul kaldal. Floreștit on esmamainitud 1588. aastal. Linnaõigused sai Florești 1946. aastal. Moldova 2004. aasta rahvaloenduse andmetel oli Florești elanikest moldaavlasi 80,42%, ukrainlasi 10,12%, venelasi 7,71%, mustlasi 0,42%, bulgaarlasi 0,17%, juute 0,13%, poolakaid 0,11%, gagauuse 0,11% ja teistest rahvustest inimesi 0,81%. Istoria Floreşti Primăria Oraşului Floreşti Флорешть, района Floreşti Moldovenii Floreşti, raionul Floreşti moldovenii.md Vaadatud 25. detsembril 2023
Datsan

Datsan (mongoli datsang, tiibeti grva tshang) on budistliku kloostri juures asuv teaduskond, mille juurde kuuluvad ka templid, eluruumid ja muud hooned. Datsanis õpitakse erinevaid õppeaineid, mis puudutavad budismi, samuti meditsiini (manba-datsan), milleks võib olla ka eraldi õppeasutus Burjaatias kasutatakse mõistet datsan tähistamaks ka kloostrit (näiteks Ivolga klooster) ehk Ivolga datsan. Datsanide nimekiri: Hambõn Hure datsan (vene Улан-Удэнский дацан Хамбын Хурэ) Ulan-Ude Gunzetšoinei datsan (дацан Гунзэчойнэй) Peterburi Aginskoje datsan (Агинский дацан) Aginskoje Kurumkani datsan (Курумканский дацан) Kurumkan Sartuul Gegetui datsan (Сартуул Гэгэтуйский дацан) Gegetui Egitui datsan (Эгитуйский дацан) Egitui Sanaga datsan (Санагинский дацан) Sanaga Ivolga datsan (Иволгинский дацан) Verhnjaja Ivolga Kižinga datsan (Кижингинский дацан) Kižinga Baldan Breibun datsan (дацан Балдан Брэйбун) Murotši[küsitav] Tugnuiski datsan[küsitav] (Тугнуйский дацан) Muhhoršibir[küsitav] Okinski datsan[küsitav] (Окинский дацан) Orlik[küsitav] Tamtsinski datsan[küsitav] (Тамчинский дацан) Gussinoozjorsk Kõreni datsan (Кыренский дацан) Kõren Hoimorski datsan[küsitav] (Хойморский дацан) Aršan[küsitav] Ugdanski datsan[küsitav] (Угданский дацан) Ust-Ordõnski datsan (Усть-Ордынский (Абатанатский) дацан) Ust-Ordõnski Ana datsan (Анинский дацан) Ana Tšessani datsan (Чесанский дацан) Tšessan Tsugoli datsan (Цугольский дацан) Tsugol
Rezina

Rezina on linn Moldovas, Rezina rajooni halduskeskus. Rezina asub Dnestri jõe paremal kaldal. Teisel pool Dnestrit paikneb de facto Transnistriale kuuluv Rîbnița linn. Linna haldusalasse kuulub kolm küla: Boşerniţa, Ciorna ja Stohnaia. Asulat on esmamainitud 1495. aastal. Linnaõigused sai Rezina 26. augustil 1940. Moldova 2004. aasta rahvaloenduse andmetel oli Rezina elanikest moldaavlasi 81,81%, ukrainlasi 8,51%, venelasi 8,23%, bulgaarlasi 0,28%, juute 0,27%, gagauuse 0,20% ja teistest rahvustest inimesi 0,7%. Istoria Orașului Primăria Rezina Rezina, raionul Rezina moldovenii.md Vaadatud 24. detsembril 2023
Rîșcani

Rîșcani on linn Moldovas, Rîșcani rajooni halduskeskus. Linna haldusalasse kuulub kaks küla: Bălanul Nou ja Rămăzan. Asulat on esmamainitud 1602. aastal. Linnaõigused sai Rîșcani 1994. aastal. Moldova 2004. aasta rahvaloenduse andmetel oli Rîșcani elanikest moldovlasi/rumeenlasi 55,36%, ukrainlasi 29,85%, venelasi 8,39%, mustlasi 5,06%, poolakaid 0,29% ja bulgaarlasi 0,28%. Istoria Consiliul raional Rîșcani Рышканы: край, где родился Гугуцэ Point, 24. märts 2016 Рышканы chrontime.com
Biruința

Biruința on linn Moldovas Sîngerei rajoonis. Biruința asub Bălțist ligikaudu 12 km idakirdes ja rajoonikeskusest Sîngereist umbes 20 km põhjas. Asula loodi suhkruvabriku juurde 1963. aastal. Alevi staatuse sai Biruința 1. juulil 1965. Biruința sai linnaõigused 1994. aastal. Moldova 2004. aasta rahvaloenduse andmetel oli Biruința elanikest moldovlasi/rumeenlasi 66,57%, ukrainlasi 20,17%, venelasi 11,67%, poolakaid 0,32% ja gagauuse 0,19%. Бируинца, района Sîngerei Moldovenii Biruinţa, raionul Sîngerei Moldovenii
Bucovăț

Bucovăț on linn Moldovas Strășeni rajoonis. Bucovăț asub rajoonikeskusest Strășenist ligikaudu 12,5 km lääneloodes ja pealinnast Chișinăust umbes 34 km loodes. Linna haldusalasse kuulub üks küla: Rassvet. Asulat on esmamainitud 1420. aastal. Linnaõigused sai Bucovăț 1952. aastal. Moldova 2004. aasta rahvaloenduse andmetel oli Bucovăți elanikest moldaavlasi 85,68%, venelasi 6,7%, ukrainlasi 5,64%, gagauuse 0,53% ja teistest rahvustest inimesi 1,45%. Despre localitate Primăria or. Bucovăț, r-ul Strășeni Bucovăţ, raionul Străşeni Moldovenii. Vaadatud 6. veebruaril 2024
Ukraina relvajõudude ülemjuhataja

Ukraina relvajõudude ülemjuhataja on Ukraina relvajõudude kõrgeim ametikoht. 2021. aastal kehtestas Valeri Zalužnõi Ukraina relvajõudude ülemjuhataja antavate autasude nimekirja. Teeneterist (Хрест Заслуги) Vaprate rist (Хрест хоробрих) Kuldrist (Золотий хрест) Hõberist (Срібний хрест) Terasrist (Сталевий хрест) Sõjalise au rist (Хрест Військова честь) Võitleja rist (Комбатантський хрест) Murdumatuse eest (За незламність) Päästetud elu eest (За збережене життя) Vägede toetamise eest (За сприяння війську) УКАЗ ПРЕЗИДЕНТА УКРАЇНИ №125/2020. Про призначення Р. Хомчака Головнокомандувачем Збройних Сил України, 27.03.2020. УКАЗ ПРЕЗИДЕНТА УКРАЇНИ №319/2021 Про звільнення Р. Хомчака з посади Головнокомандувача Збройних Сил України, 27.07.2021 УКАЗ ПРЕЗИДЕНТА УКРАЇНИ №320/2021 Про призначення В.Залужного Головнокомандувачем Збройних Сил України, 27.07.2021 Відсьогодні до керівництва Збройними Силами України приступає нова управлінська команда – звернення Президента Володимира Зеленського "Зміна керівництва ЗСУ: Зеленський звільнив Залужного і призначив головкомом ЗСУ Сирського" [Ukraina relvajõudude juhtkonna vahetus: Zelenski vabastas Zaluzhnõi ametist ja nimetas Syrski relvajõudude ülemaks]. suspilne.media. Suspilne. 8. veebruar 2024. Vaadatud 8. veebruaril 2024. Головнокомандувач ЗСУ своїм наказом затвердив нову систему бойових нагород (vaadatud: 13.08.2023)
Peter Bogdanovich

Peter Bogdanovich (30. juuli 1939 Kingston, New Yorgi osariik – 6. jaanuar 2022 Los Angeles, California) oli USA filmilavastaja, stsenarist, produtsent ja filmiajaloolane. Ta oli üks tuntumaid "uue Holywoodi" filmilavastajad. Ta alustas tööd filmiajakirjanikuna. 1966. aastal kutsus filmilavastaja Roger Corman Bogdanovichi oma filmi "The Wild Angels" stsenaariumi ümber kirjutama. See film osutus edukaks, misjärel lavastas Bogdanovich ise oma esimese filmi, "Targets" (1968), mis sai kriitikutelt positiivseid hinnanguid. Suurema tuntuse ja tunnustuse saavutas Bogdanovich noortedraamaga "Viimane kinoseanss" ("The Last Picture Show"; 1971). Film esitati kaheksale Oscarile, sealhulgas parima filmi Oscarile; Bogdanovich nomineeriti parima lavastaja ja parima kohandatud stsenaariumi kategoorias. Pärast "Viimast kinoseanssi" lavastas ta ekstsentrilise komöödia "What's Up, Doc?" (1972), mis osutus suureks kassahitiks, ning veel ühe piletitulu poolest ja kriitikute poolt tunnustuse saanud filmi "Paberist Kuu" ("Paper Moon"; 1973), mis tõi talle Kuldgloobuse nominatsiooni parima lavastaja kategoorias. Tema järgmised kolm filmi, sealhulgas "Daisy Miller" (1974), olid kõik ebaõnnestumised. Ta võttis kolmeaastase pausi ning naasis kultusstaatuse tõusnud filmidega "Püha Jack" ("Saint Jack"; 1979) ja "Kõik naersid" ("They All Laughed"; 1981). Pärast seda, kui tema tüdruksõber Dorothy Stratten mõrvati, võttis Bogdanovich filmitegemisest taas nelja-aastase pausi ja kirjutas tema mälestuseks raamatu "The Killing of the Unicorn". Tagasituleku tegi 1985. aastal eluloofilmiga "Mask", mida saatis publikumenu ja kriitikute kiitvad hinnangud. Hiljem lavastas ta veel sellised filmid nagu "Noises Off" (1992), "Seda nimetatakse armastuseks" ("The Thing Called Love"; 1993), "Kassi mjäu" ("The Cat's Meow"; 2001) ja "Kuidas saada Broadway staariks" ("She's Funny That Way"; 2014). Näitlejana oli ta tuntud rollide poolest HBO sarjas "Sopranod" ("The Sopranos") ja Orson Wellesi viimases filmis "The Other Side of the Wind" (2018), mille Bogdanovich aitas lõpetada. Dokumentaalfilm "Runnin' Down a Dream" (2007) muusikust Tom Pettyst tõi Bogdanovichile Grammy auhinna parima muusikafilmi eest. Meisterliku filmiajaloolasena lavastas ta dokumentaalfilmid "Directed by John Ford" (1971) ja "The Great Buster: A Celebration" (2018) ning avaldas üle kümne raamatu, millest osad sisaldasid põhjalikke intervjuusid Howard Hawksi ja Alfred Hitchcockiga. Paljud filmitegijad on nimetanud Bogdanovichi oma suureks mõjutajaks. "Exclusive Interview: Filmmaker Peter Bogdanovich". Blu-ray.Com. 26. märts 2012. Vaadatud 3. juunil 2013. "100 Greatest Comedies of the 20th Century" (PDF). wfblibrary.org. Originaali (PDF) arhiivikoopia seisuga 23. oktoober 2017. Vaadatud 7. detsembril 2015. Carvajal, Doreen (28. oktoober 2014). "Hollywood Ending Near for Orson Welles's Last Film". The New York Times. Vaadatud 30. oktoobril 2014. Peter Bogdanovich andmekogus IMDb (inglise) "Suri Hollywoodi legend". kultuur.postimees.ee. 6.1.2022.
Ghindești

Ghindești on linn Moldovas Florești rajoonis. Ghindești asub Răuti jõe vasakul kaldal, rajoonikeskusest Floreștist ligikaudu 7 km kagus ja Bălțist umbes 37 km idakirdes. Linn on asutatud 1956. aastal seoses suhkruvabriku rajamisega. Aastatel 1956–1992 oli linna nimi Leninschii (Leninski). Moldova 2004. aasta rahvaloenduse andmetel oli Ghindești elanikest moldaavlasi 74,63%, ukrainlasi 12,93%, venelasi 10,91%, bulgaarlasi 0,16%, poolakaid 0,10% ja teistest rahvustest inimesi 1,27%. Ghindeşti Moldovenii Oraşul Ghindeşti Pagina oficială a Consiliului Raional Floreşti Ghindeşti, raionul Floreşti moldovenii.md Vaadatud 25. detsembril 2023
Jõehobulased

Jõehobulased (Hippopotamidae) on sõraliste seltsi kuuluv imetajate sugukond. Jõehobulaste sugukonna moodustavad kaks perekonda kokku kahe liigiga: harilik jõehobu (Hippopotamus amphibius) kääbusjõehobu (Choeropsis liberiensis). Fülogeneetiliselt on kindlaks tehtud, et jõehobulased on vaalaliste lähimad sugulased.
Wojciech Nowicki

Wojciech Nowicki (sündinud 22. veebruaril 1989 Białystokis) on poola vasaraheitja, olümpiavõitja. Ta võitis 2015. aasta maailmameistrivõistlustel Pekingis pronksmedali viimases voorus heidetud 78.55-ga. Sama tulemusega võitis hõbemedali Dilšod Nazarov, kellele andis eelise paremuselt teiste heidete võrdlus. 2016. aasta Euroopa meistrivõistlustel Amsterdamis oli ta kaasmaalase Paweł Fajdeki ja Ivan Cichani järel tulemusega 77.53 kolmas. Olümpiamängudel Rio de Janeiros sai ta viimases voorus heidetud 77.73-ga Dilšod Nazarovi ja Ivan Cichani järel pronksmedali. 2017. aasta maailmameistrivõistlustel Londonis oli ta kolmandas voorus heidetud 78.03-ga taas kolmas. 2018. aasta Euroopa meistrivõistlustel Berliinis tuli ta tulemusega 80.12 Euroopa meistriks. 2019. aasta maailmameistrivõistlustel Dohas sai Nowicki algselt tulemusega 77.69 4. koha. Võistluse järel esitas Poola koondis protesti, viidates kohtunike veale pronksi võitnud ungarlase Bence Halaszi esimesel katsel. Kohtunike otsuse kohaselt mõjutas viga võistluse edasist kulgu ning nii Halaszile kui ka Nowickile anti pronksmedal. 2021. aastal toimunud Tokyo olümpiamängudel tuli Nowicki norralase Eivind Henrikseni ja Fajdeki ees isikliku rekordiga 82.52 olümpiavõitjaks. 2022. aasta maailmameistrivõistlustel Eugene’is 2022 võitis ta hõbeda tulemusega 81.03, kaotades kaasmaalasele Paweł Fajdekile 95 sentimeetriga. Euroopa meistrivõistlustel Münchenis tuli Nowicki tulemusega 82.00 teist korda Euroopa meistriks. 2023. aasta maailmameistrivõistlustel Budapestis võitis Nowicki tulemusega 81.02 Ethan Katzbergi järel hõbemedali. 2024. aasta Euroopa meistrivõistlustel Roomas tuli ta kolmandat korda Euroopa meistriks tulemusega 80.95. Nowicki lõpetas 2013. aastal Białystoki Tehnikaülikooli magistrikraadiga masinaehituse erialal. Wojciech Nowicki on abielus Anna Nowickaga. Neil on tütar Amelia. Wojciech Nowicki. eurosport.com. Vaadatud 9.12.2022 https://statystyka.pzla.pl/personal.php?page=profile&nr_zaw=23453 Wojciech Nowicki Rahvusvahelise Kergejõustikuliidu kodulehel (inglise)
Leich

Fail:Leich-frauenlob-fragm.jpg Leich (germaani sõnast laikaz 'mäng', 'tants', liikumine') on keskülemsaksakeelse rüütliluule žanr, üks minnesingerite luule kolmest põhižanrist Lied '​i ja Spruch '​i kõrval, mis oli kasutusel 12. sajandi lõpust 14. sajandini ja vastab ligikaudu vanaprantsuse lai '​le. Žanri õitseaeg jäi 1190. aastate (esimene säilinud Leich Heinrich von Ruggelt) ja 1350. aastate vahemikku. Saksa Leich on vormilt mõjutatud truvääriluule lüürilisest lai '​st, kuid pole vormis ja sisus sellega päris identne, veel sarnaneb see vormilt ladina sekventsi ja conductus '​ega, Provence'i itkuga (planh) ja descort '​iga, samuti estampiiga. Ulrich von Liechtenstein. Ditz ist der leich. - Bibliotheca Augustana Walther von der Vogelweide. Der Leich. - Bibliotheca Augustana Der Wilde Alexander "Eyn trurecliches clagyn" (Das ist des Wildyn Alexandyrs leych). - Lyrik des Deutschen Mittelalters Heinrich von Meissen. Marienleich. - TITUS. - uni-frankfurt.de Tannhäuser. Die Gedichte der Großen Heidelberger Liederhandschrift. Leiche. - Bibliotheca Augustana
Jaanuar 2023

Jaanuar 2023, kroonika. 2023. aasta jaanuar algas pühapäeval ja lõppes 31 ööpäeva hiljem teisipäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Euroopa Liidu eesistujariigiks sai Rootsi. Horvaatia liitus euroala ja Schengeni viisaruumiga. ... Brasiilia kolme võimu väljaku ründamine: Brasiilia endise presidendi Jair Bolsonaro toetajad ründasid Rahvuskongressi, ülemkohtuhoonet ja presidendipaleed. Tšehhis algasid 2023. aasta presidendivalimised. Yeti Airlinesi lend 691: Nepalis Pokharas kukkus alla reisilennuk. Hukkusid kõik pardal viibinud 72 inimest. Ukraina päästeameti kopteriõnnetus Brovarõs: Ukrainas Kiievi lähedal Brovarõs kukkus alla Ukraina päästeameti kopter. Hukkusid kõik kopteris viibinud kümme inimest, lisaks neli inimest maapinnal. Antigua ja Barbuda üldvalimiste tulemusena säilitas Tööpartei Esindajatekojas enamuse. Venemaa välisministeerium teatas, et saadab Eesti suursaadiku riigist välja vastusena Venemaa saatkonna personali vähendamise nõudele. Tšehhis võitis 2023. aasta presidendivalimiste teise vooru 58,3%-ga häältest sõltumatu kandidaat Petr Pavel.
Parkuur

Parkuur on hobuste võistlustel ja treeningutel kasutatav takistustest koosnev rada, mille hobune koos ratsanikuga peab ületama kindlas järjekorras soovitatavalt galopis (või traavis).
Zavolžski rajoon (Tver)

Zavolžski rajoon (vene keeles Заволжский район) on haldusüksus (rajoon) Venemaal Tveris. Rajoon hõlmab linna põhjaosa, mis asub Volga vasakul kaldal. Zavolžski rajoon on kõige suurema pindalaga ja rahvaarvuga Tveri rajoon. Zavolžski rajoon on moodustatud 1936. aastal. Районы Твери Travel Ask Администрация Заволжского района. Информация о районе Администрация города Твери
Moskva rajoon (Tver)

Moskva rajoon (vene keeles Московский район) on haldusüksus (rajoon) Venemaal Tveris. Rajoon asub linna kaguosas. Moskva rajoon on moodustatud 1975. aastal. Rajoonis asub palju tööstusettevõtteid. Районы Твери Travel Ask
Steve Morse

Steve J. Morse (sündinud 28. juulil 1954 Hamiltonis Ohios) on Ameerika Ühendriikide muusik, ansambli Dixie Dregs asutaja ja kitarrist. Aastatel 1985–1989 oli ta ansambli Kansas kitarrist ja 1994–2022 rokkansambli Deep Purple kitarrist. 2003. aastal asutas ta koos basskitarrist Bob Daisley, trummar Lee Kerslake'i, klahvpillimängija Don Airey ja laulja Jimmy Barnesiga superansambli Living Loud. Pärast Dixie Dregsi albumi "Industry Standard" ilmumist 1982. aastal on ajakirja Guitar Player lugejad valinud ta viiel korral järjest aasta parimaks kitarristiks. http://www.stevemorse.com/
Yvette Mimieux

Yvette Carmen Mimieux (8. jaanuar 1942 Los Angeles, California – 18. jaanuar 2022 Los Angeles, California) oli USA filmi- ja seriaalinäitleja. Tema isa oli prantsuse ja ema mehhiko päritolu. Hollywoodi publitsist Jim Byron avastas Mimieux', kui too oli 16-aastane. Ta tegi näitlejana läbimurde 1960. aastal rolliga H. G. Wellsi romaanil põhinevas ulmefilmis "Ajamasin" ("The Time Machine"), kus ta mängis Rod Taylori partnerina üht peaosa. Enne seda oli ta samal aastal teinud filmidebüüdi filmis "Platinum High School" ning mänginud telesarjades "Yancy Derringer" ja "Alcoa Presents: One Step Beyond". Ta oli nomineeritud parima naisnäitlejast uustulnuka Kuldgloobusele. Pärast filmi "Ajamasin" sõlmis ta lepingu MGM-iga ning mängis seejärel sellistes filmides nagu "Where the Boys Are" (1960), "Light in the Piazza" (1962), kus ta kehastas Olivia de Havillandi tegelaskuju vaimupuudega tütart, "Diamond Head" (1962), kus ta mängis peaosa koos Charlton Hestoniga, "Vendade Grimmide imeline maailm" ("The Wonderful World of the Brothers Grimm"; 1962), "The Four Horsemen of the Apocalypse" (1962) ja "Toys in the Attic" (1963). 1964. aastal tegi ta külalisrolli arstisarjas "Dr. Kildare" ning pälvis selle eest Kuldgloobuse nominatsiooni. Väidetavalt oli Mimieux esimene, kes näitas televisioonis naba. 1970. aastate alguses mängis ta peaosa telesarjas "The Most Deadly Game" ning ka see roll tõi talle Kuldgloobuse nominatsiooni. 1970. aastatel mängis ta veel mängufilmides "Kaaperdatud lennuk" ("Skyjacked"; 1972), "Jackson County Jail" (1976) ja "The Black Hole" (1979) ning mitmes telefilmis. 1980. aastatel tegi ta külalisrolli telesarjas "Lembelaev" ("The Love Boat") ja ühe hooajaga piirdunud telesarjas "Berrenger's". 1980. aastate teisel poolel mängis ta filmides vähe, viimase filmirolli tegi 1992. aastal telefilmis "Lady Boss". Mimieux oli kolm korda abielus. Aastatel 1972–1985 oli ta abielus filmilavastaja Stanley Doneniga. Gates, Anita (18. jaanuar 2022). "Yvette Mimieux, Who Found Fame With ‘The Time Machine,’ Dies at 80". The New York Times. Vaadatud 24.12.2022 Yvette Mimieux. goldenglobes.com. Vaadatud 24.12.2022 Yvette Mimieux andmekogus IMDb (inglise)
Tsentralnõi rajoon (Tver)

Tsentralnõi rajoon (vene keeles Центральный район) on haldusüksus (rajoon) Venemaal Tveris. Rajoon hõlmab Tveri kesklinna. Tsentralnõi rajoon on kõige väiksema pindalaga ja rahvaarvuga Tveri rajoon. Seal paiknevad administratiivhooned, ülikoolid ja instituudid. Tsentralnõi rajoon on elukohana kõige prestiižsem Tveri rajoon, siin on ka kõige kõrgemad kinnisvarahinnad linnas. Tsentralnõi rajoon moodustati 21. veebruaril 1936. 5. aprillil 1956. aastal Tsentralnõi rajoon kaotati ja ühendati Novopromõšlennõi rajooniga. Tsentralnõi rajoon taastati 6. novembril 1975. Районы Твери Travel Ask Географическое положение и границы Центрального района Администрация города Твери
Proletarski rajoon (Tver)

Proletarski rajoon (vene keeles Пролетарский район) on haldusüksus (rajoon) Venemaal Tveris. Rajoon asub linna edelaosas. Proletarski rajoon on moodustatud 1936. aastal. Администрация Пролетарского района. Информация о районе Администрация города Твери
Pekaarilased

Pekaarilased (Tayassuidae) on sigadega välimuselt sarnanev sugukond sõraliste seltsist. Võrreldes sigadega on pekaaridel saledamad jalad, väiksemad sõrad ja lühem saba, samuti ei kasva neil ülemised kihvad ülespoole. Pekaarid elutsevad põhiliselt Kesk- ja Lõuna-Ameerikas, aga ka Põhja-Ameerika edelaosas ja Trinidadi saarel. Nad on sotsiaalsed loomad ja elavad karjades. Tüüpiline täiskasvanud pekaari kaalub 20-40 kg ja on 90-130 cm pikk. Nad on mitmekülgse toitumisega, süües eelkõige taimset materjali (juuri, puuvilju, kaktuseid), aga ka seeni ja selgrootuid. Ökoloogiliselt asendavad pekaarid Ameerikas sigalasi. Pekaarilaste hulka kuuluvad kolm liiki kolmest perekonnast. Andrei Miljutin. "Maailma imetajate mitmekesisus", Tallinn: Varrak, 2015. Lk 306
Finest

Finest+FM on Soome ainus eestikeelne raadiokanal, mille asutas Soome-Eesti raadiosaatejuht Argo Lepik, et toetada kaasmaalaste kasvavat kogukonda. Üks fondi loomise ajendeid oli ka see, et eestlastest väiksemal rahvusvähemusel venelastel oli juba pikka aega olnud oma raadiokanal. Raadiojaam alustas internetis tegevust 14. novembril 2013. Raadio leviala keskendub soome-eestlaste peamisele elurajoonile ehk Lõuna-Soomele. Raadio muusika on keskendunud rahvusvahelisele tantsumuusikale, Eesti 80ndate ja 90ndate pop- ja tantsumuusikale ning uuematele Eesti hittidele. Lisaks edastab kanal uudiseid Soomest ja Eestist ning edastab eestikeelset jutusaadet eestlaste elust Soomes laiemalt. Sponsorid on Soome, Soome-Eesti ja Eesti ettevõtted. 2020. aasta alguses alustas Finest+FM saateid Helsingis sagedusega 98,5 MHz ning Hyvinkääl ja Kanta-Hämes sagedusega 94,4 MHz. Raadiostuudio asub Pasilas Ilmalas MTV Uutisten stuudios. Koduleht
Aviastroitelnõi rajoon

Aviastroitelnõi rajoon (tatari keeles Авиатөзелеш районы, vene keeles Авиастроительный район) on haldusüksus (rajoon) Venemaal Tatarstani pealinnas Kaasanis. Rajoon asub linna põhjaosas. Aviastroitelnõi rajoon on moodustatud 5. detsembril 1994, mil Lenini rajoon jagati Novo-Savinovo rajooniks ja Aviastroitelnõi rajooniks. Район Авиастроительный Naydidom.com